PRILOG 2
KRITERIJI ZA ODABIR PRIJAVE I
METODOLOGIJA BODOVANJA
Svaka pravodobna, potpuna i prihvatljiva prijava koja ispunjava sve uvjete ovog Javnog poziva ocjenjuje se prema dva kriterija, s ukupno najviše 100 bodova.

1. FINANCIJSKI KRITERIJ – PONUĐENI IZNOS NAKNADE ZA UPRAVLJANJE
Financijski kriterij nosi najviše 90 bodova.
Ponuđeni iznos naknade za upravljanje iskazuje se u eurima po m² mjesečno, bez PDV-a. 

Prijava s najnižim ponuđenim iznosom  naknade za upravljanje po m² mjesečno za pojedinu zgradu ostvaruje 90 bodova.

Ostale prijave boduju se prema sljedećoj formuli:

Bc = (Imin / I) × 90,00
pri čemu je:    
Bc – broj bodova ostvaren po financijskom kriteriju;
Imin – najniži mjerodavni ponuđeni iznos  naknade za upravljanje  po m² mjesečno među prihvatljivim prijavama za istu zgradu;
I – mjerodavni ponuđeni iznos naknade za upravljanje po m² mjesečno koji se boduje;
90 – maksimalan broj bodova po financijskom kriteriju.
Bodovi se računaju na šest decimalnih mjesta.

Za potrebe izračuna ukupne mjesečne naknade za upravljanje za pojedinu zgradu mjerodavna je korisna  površina zgrade navedena u Prilogu 1. ovog Javnog poziva.
2. KRITERIJ STAROSTI ZGRADE
Kriterij starosti zgrade nosi najviše 10 bodova.

Radi poticanja upravitelja na podnošenje prijava za preuzimanje upravljanja zgradama starije gradnje, koje zbog svoje starosti u pravilu zahtijevaju veći opseg planiranja, praćenja i organizacije održavanja zajedničkih dijelova zgrade, prijave se dodatno boduju prema kriteriju starosti zgrade kako slijedi:

	Godina izgradnje zgrade   
	            Broj bodova

	Zgrade izgrađene od 1814. do zaključno 1910. godine
	              10 bodova

	Zgrade izgrađene od 1911. do zaključno 1989. godine
	                5 bodova

	Zgrade izgrađene od 1990. do 2026. godine
	                0 bodova


Godina izgradnje zgrade utvrđuje se prema podacima navedenima u Prilogu 1. ovog Javnog poziva.

Kriterij starosti zgrade primjenjuje se jednako na sve prijave podnesene za istu zgradu.
Bodovanje prema kriteriju starosti zgrade provodi se zasebno za svaku zgradu za koju je prijavitelj podnio prijavu.

3. UKUPAN BROJ BODOVA
Ukupan broj bodova pojedine prijave utvrđuje se zbrojem bodova ostvarenih prema financijskom kriteriju i kriteriju starosti zgrade:

U = Bc + Bs
pri čemu je:

U – ukupan broj bodova;

Bc – broj bodova ostvaren po financijskom kriteriju;

Bs – broj bodova ostvaren po kriteriju starosti zgrade.

Maksimalan broj bodova iznosi 100.

4. RANGIRANJE PRIJAVA
Prijave se za svaku pojedinu zgradu rangiraju prema ukupnom broju ostvarenih bodova, od najvećeg prema najmanjem broju bodova.

Najpovoljnijom prijavom za pojedinu zgradu smatra se prijava koja ostvari najveći ukupan broj bodova.

Ako dva ili više prijavitelja ostvare jednak ukupan broj bodova za istu zgradu, prednost ima prijava koja je ranije zaprimljena u pisarnici Grada Rijeke, prema datumu i vremenu evidentiranom na prijemnom štambilju.

Prijavitelj  može podnijeti prijavu za jednu, više ili sve zgrade iz Priloga 1. ovog Javnog poziva. Bodovanje se provodi zasebno za svaku zgradu za koju je prijavitelj  podnio prijavu.
5. NAČIN UTVRĐIVANJA I BODOVANJA KRITERIJA
Godina izgradnje zgrade utvrđuje se prema podacima navedenima u Prilogu 1. Javnog poziva.

Ponuđeni iznos naknade za upravljanje utvrđuje se prema ponuđenom iznosu koji je prijavitelj iskazao u Prilogu 3. Javnog poziva.

Za potrebe usporedbe i bodovanja financijskog kriterija uzima se u obzir ponuđeni iznos  naknade za upravljanje  po m² mjesečno bez PDV-a. 

Bodovanje financijskog kriterija provodi se usporedbom ponuđenih iznosa među prihvatljivim prijavama za istu zgradu.

